CELEX: 32020D0138
Language: fi
Date: 2020-01-22 00:00:00
Title: Euroopan Keskuspankin Päätös (EU) 2020/138, annettu 22 päivänä tammikuuta 2020, niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta, ja päätöksen (EU) 2019/44 kumoamisesta (EKP/2020/4)

1.2.2020   
               
               
                  FI
               
               
                  Euroopan unionin virallinen lehti
               
               
                  LI 27/6
               
            
         EUROOPAN KESKUSPANKIN PÄÄTÖS (EU) 2020/138,
         annettu 22 päivänä tammikuuta 2020,
         niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta, ja päätöksen (EU) 2019/44 kumoamisesta (EKP/2020/4)
         EUROOPAN KESKUSPANKIN NEUVOSTO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 28.3 artiklan,
         sekä katsoo seuraavaa:
         
                     (1)
                  
                  
                     Euroopan keskuspankin päätöksellä (EU) 2019/44 (EKP/2018/28) (1) määritettiin niiden jäsenvaltioiden kansallisten keskuspankkien, joiden rahayksikkö on euro (jäljempänä ’euroalueen kansalliset keskuspankit’), maksettavaksi tuleva Euroopan keskuspankin (EKP) pääoman määrä ja maksutapa 1 päivästä tammikuuta 2019.
                  
               
                     (2)
                  
                  
                     Iso-Britannia ja Pohjois-Irlannin yhdistynyt kuningaskunta (jäljempänä ’Yhdistynyt kuningaskunta’) ilmoitti 29 päivänä maaliskuuta 2017 Euroopan unionista tehdyn sopimuksen 50 artiklan mukaisesti aikomuksestaan erota Euroopan unionista. Sopimusta Euroopan unionista ja sopimusta Euroopan unionin toiminnasta lakataan soveltamasta Yhdistyneeseen kuningaskuntaan Eurooppa-neuvoston päätöksen (EU) 2019/1810 (2) 1 artiklan 1 kohdassa tarkoitettua päivämäärää seuraavasta päivästä. Yhdistyneen kuningaskunnan eroaminen Euroopan unionista merkitsee, että Bank of England lakkaa olemasta jäsenvaltion kansallinen keskuspankki ja Euroopan keskuspankkijärjestelmän jäsen. Euroopan keskuspankin päätöksessä (EU) 2020/137 (EKP/2020/3) (3) säädetään EKP:n pääoman merkitsemisen jakoperusteen (jäljempänä ’pääoman jakoperuste’) tarkistamisesta Euroopan keskuspankkijärjestelmän ja Euroopan keskuspankin perussäännön 29.3 ja 29.4 artiklan mukaisesti ja vahvistetaan 1 päivästä helmikuuta 2020 kansallisille keskuspankeille uudet painoarvot tarkistetussa pääoman jakoperusteessa (jäljempänä ’painoarvot’).
                  
               
                     (3)
                  
                  
                     EKP:n pääoman jakoperusteen tarkistus, joka johtuu siitä, että Bank of England lakkaa olemasta jäsenvaltion kansallinen keskuspankki, edellyttää uutta EKP:n päätöstä, jolla kumotaan päätös (EU) 2019/44 (EKP/2018/28) 1 päivästä helmikuuta 2020 ja määritetään euroalueen kansallisten keskuspankkien maksettavaksi 1 päivänä helmikuuta 2020 tulevan EKP:n pääoman määrä ja maksutapa,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Merkityn ja maksettavan pääoman määrä ja maksutapa
            
               1.   Kun otetaan päätöksen (EU) 2020/137 (EKP/2020/3) 2 artiklassa vahvistetut painoarvot huomioon, kullakin euroalueen kansallisella keskuspankilla on 1 päivästä helmikuuta 2020 se osuus merkitystä pääomasta, joka esitetään sen nimen perässä seuraavassa taulukossa:
               
                           Euroalueen kansallinen keskuspankki
                        
                        
                           
                              Euroa
                           
                        
                     
                           Nationale Bank van België / Banque Nationale de Belgique
                        
                        
                           320 744 959,47 
                        
                     
                           Deutsche Bundesbank
                        
                        
                           2 320 816 565,68 
                        
                     
                           Eesti Pank
                        
                        
                           24 800 091,20 
                        
                     
                           Central Bank of Ireland
                        
                        
                           149 081 997,36 
                        
                     
                           Bank of Greece
                        
                        
                           217 766 667,22 
                        
                     
                           Banco de España
                        
                        
                           1 049 820 010,62 
                        
                     
                           Banque de France
                        
                        
                           1 798 120 274,32 
                        
                     
                           Banca d’Italia
                        
                        
                           1 495 637 101,77 
                        
                     
                           Central Bank of Cyprus
                        
                        
                           18 943 762,37 
                        
                     
                           Latvijas Banka
                        
                        
                           34 304 447,40 
                        
                     
                           Lietuvos bankas
                        
                        
                           50 953 308,28 
                        
                     
                           Banque centrale du Luxembourg
                        
                        
                           29 000 193,94 
                        
                     
                           Bank Ċentrali ta’Malta / Central Bank of Malta
                        
                        
                           9 233,731,03
                        
                     
                           De Nederlandsche Bank
                        
                        
                           515 941 486,95 
                        
                     
                           Oesterreichische Nationalbank
                        
                        
                           257 678 468,28 
                        
                     
                           Banco de Portugal
                        
                        
                           206 054 009,57 
                        
                     
                           Banka Slovenije
                        
                        
                           42 390 727,68 
                        
                     
                           Národná banka Slovenska
                        
                        
                           100 824 115,85 
                        
                     
                           Suomen Pankki
                        
                        
                           161 714 780,61 
                        
                     
            
               2.   Kukin euroalueen kansallinen keskuspankki maksaa osuutensa EKP:n pääomasta kokonaan erissä 2 artiklan mukaisesti.
            
         
         
            2 artikla
            Maksetun pääoman tarkistaminen
            
               1.   Koska kukin euroalueen kansallinen keskuspankki on jo maksanut kokonaan osuutensa 31 päivään tammikuuta 2020 saakka voimassa olevasta EKP:n merkitystä pääomasta päätöksen (EU) 2019/44 (EKP/2018/28) mukaisesti, kukin niistä siirtää tietyn lisäsumman EKP:lle, jotta päästään 1 artiklan taulukossa esitettyihin määriin. Kukin euroalueen kansallinen keskuspankki toteuttaa nämä siirrot kolmessa erässä. Euroalueen kansalliset keskuspankit maksavat ensimmäisen erän – jonka kokonaismäärä on 47 539 371,66 euroa – 1 päivänä helmikuuta 2020. Jäljellä olevat kaksi erää – joiden kokonaismäärät ovat 610 088 603,17 euroa ja 610 088 603,05 euroa – maksetaan vuonna 2020 ja 2021.
            
            
               2.   Kaikki tämän artiklan mukaiset siirrot on tehtävä Euroopan keskuspankin päätöksen (EU) 2020/137 (EKP/2020/5) (4) mukaisesti.
            
         
         
            3 artikla
            Voimaantulo ja kumoaminen
            
               1.   Tämä päätös tulee voimaan 1 päivänä helmikuuta 2020.
            
            
               2.   Kumotaan päätös (EU) 2019/44 (EKP/2018/28) 1 päivästä helmikuuta 2020.
            
            
               3.   Tämän päätöksen soveltamispäivämäärästä päätökseen (EU) 2019/44 (EKP/2018/28) tehtyjen viittausten katsotaan koskevan tätä päätöstä.
            
         
         
            Tehty Frankfurt am Mainissa 22 päivänä tammikuuta 2020.
            
               
                  EKP:n puheenjohtaja
               
               Christine LAGARDE
            
         
         
            (1)  Euroopan keskuspankin päätös (EU) 2019/44, annettu 29 päivänä marraskuuta 2018, niiden jäsenvaltioiden kansallisten keskuspankkien, joiden rahayksikkö on euro, maksettavista osuuksista Euroopan keskuspankin pääomasta, päätöksen EKP/2014/61 muuttamisesta ja päätöksen EKP/2013/30 kumoamisesta (EKP/2018/28). (EUVL 9, 11.1.2019, s. 180).
         
            (2)  Eurooppa-neuvoston päätös (EU) 2019/1810, tehty yhteisymmärryksessä Yhdistyneen kuningaskunnan kanssa, annettu 29 päivänä lokakuuta 2019, SEU 50 artiklan 3 kohdan mukaisen määräajan pidentämisestä (EUVL L 278I, 30.10.2019, s. 1).
         
            (3)  Euroopan keskuspankin päätös (EU) 2020/137, annettu 22 päivänä tammikuuta 2020, kansallisten keskuspankkien prosenttiosuuksista Euroopan keskuspankin pääoman merkitsemisen jakoperusteessa ja päätöksen (EU) 2019/43 kumoamisesta (EKP/2020/3) (katso tämän virallisen lehden sivu 4).
         
            (4)  Euroopan keskuspankin päätös (EU) 2020/139, annettu 22 päivänä tammikuuta 2020, kansallisten keskuspankkien keskinäisiä Euroopan keskuspankin pääoman osuuksien siirtoja ja maksetun pääoman tarkistamista koskevien yksityiskohtaisten sääntöjen vahvistamisesta ja päätöksen (EU) 2019/45 kumoamisesta (EKP/2020/5) (katso tämän virallisen lehden sivu 9).